Traditionen tro vil musikken brage ud af af højtalerne ved Hvorup Kirkevej i Nørresundby, når Grøn-karavanen rammer Nordjylland. På dette års plakat er blandt andre Saveus, Alphabeat og Dizzy Mizz Lizzy. Sidste år besøgte 21.000 gæster Grøn i Aalborg, og de mange mennesker samlet på et sted vil naturligt medføre trafikale udfordringer. Her får du et overblik over, hvordan du lettest ankommer til koncertpladsen i Nørresundby. Koncertpladsen åbner klokken 13.00 og lukker klokken 21.30. Parkering: Du finder parkeringspladsen på hjørnet mellem Høvejen og Hvorup Kirkevej. Kørselsvejledning: Hirtshals: Kommer du fra Hirtshals, skal du følge motorvej E 39 og tage afkørsel 10. Herefter drejer du til højre ind på Gammel Høvej. Fortsæt ad vejen til næste rundkørsel. Tag første afkørsel ad Høvejen i rundkørslen. Drej til venstre ad Hvorup Kirkevej. Følg skiltningen til parkeringsområdet. Blokhus: Her kører du ad Vesterhavsvej ind I rundkørselen og tager første afkørsel ad Omfartsvejen. Efterfølgende skal du køre ligeud og fortsætte mod Aalborg i de næste tre rundkørsler (to i Aabybro, én i Vadum). Fortsæt ad Høvejen i den fjerde rundkørsel. Følg Høvejen og drej til højre på Hvorup Kirkevej. Følg herefter skiltningen til parkeringsområdet. Frederikshavn: Fra Frederikshavn skal man følge motorvej E45. Tag herefter afkørsel 20, og i rundkørselen den tredje afkørsel ad Gammel Høvej. Fortsæt herefter til næste rundkørsel og tag første afkørsel ad Høvejen. Drej til venstre ad Hvorup Kirkevej. Følg skiltningen til parkeringsområdet. Aalborg: Fra Aalborg skal man efter Limfjordsbroen dreje til højre ad Østerbrogade. Fortsæt herefter på Østergade til Hjørringvej. Fortsæt ad Hjørringvej og drej til ventre på Gammel Høvej. Følg vejen hen til rundkørslen og tag afkørslen til Høvejen. Fortsæt ad Høvejen og drej til venstre på Hvorup Kirkevej. Følg skiltningen til parkeringsområdet. Hobro: Følg motorvej E45 gennem Limfjordstunnelen. Drej fra mod E39 og tag med det samme afkørsel 10 Høvejen (afkørslen ligger i venstre side). Fortsæt herefter til rundkørslen og tag anden afkørsel ad Høvejen. Fortsæt ad Høvejen og drej til venstre på Hvorup Kirkevej. Følg skiltningen til parkeringsområdet. Bus og tog Fra Aalborg til Grøn: NT har indsat ekstra busser, der kører fra cirka klokken 11.30 på linje 13 til og fra Grøn ved Hvorup Kirkevej i Nørresundby. Ekstrabusserne kører på strækningen fra Aalborg Busterminal til Uttrup Nord og Vangen ved Hvorup Kirkevej. I fronten af bussen står der Grøn Koncert eller Uttrup Nord. Linje 13 kører til koncertpladsen i Uttrup Nord via Lindholm station, Vesterbrogade og Nytorv fra Aalborg Busterminal. Der indsættes ekstrabusser på denne strækning fra cirka klokken 11.30. Ekstrabusserne kører fra perron 8 og 9 på Aalborg busterminal. Når du skal hjem igen, kører busserne fra Vangen ved Hvorup Kirkevej. Også her indsættes der ekstrabusser, som kører via Lindholm Station og Nytorv til Aalborg Busterminal fra cirka klokken 18.00. Ekstrabusser/Nordjylland: Rute 52: Afgang fra Aars Busterminal 11:55 Rute 70: Afgang fra Fjerritslev Busterminal 11:22 Rute 71: Afgang fra Hjørring Busterminal 12:01 Rute 72: Afgang fra Brønderslev Station 11:16 Rute 73: Afgang fra Sæby Busterminal 10:32 og 12:32 Rute 74: Afgang fra  Dronninglund Busterminal 11:54 Rute 973X: Afgang fra Frederikshavn Busterminal 11:34 Hjem fra Grøn Når du forlader koncertpladsen kører der både busser ind til aalborg. Samtidig kører der ekstratog mod Skagen med afgang fra Aalborg Station klokken 22:12. Derudover kører alle ordinære busser også.

Referat:
Koncertpladsen åbner klokken 13, allerede i løbet af formiddagen vil der være meget trafik mod Grøn Aalborg.